ลูกเรือไทยที่ถูกลอยแพกลางทะเลประเทศโซมาเลีย ได้รับการช่วยเหลือแล้ว เดินทางกลับถึงไทยวันที่ 12 สิงหาคมนี้
ลูกเรือไทยที่ถูกลอยแพกลางทะเลประเทศโซมาเลีย ได้รับการช่วยเหลือแล้ว เดินทางกลับถึงไทยวันที่ 12 สิงหาคมนี้ โดยรัฐบาลดูแลอย่างเต็มที่นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยถึงความคืบหน้าการช่วยเหลือลูกเรือไทย 18 คน ที่ถูกลอยแพกลางทะเลประเทศโซมาเลียว่า ขณะนี้ลูกเรือทั้ง 18 คนได้รับการช่วยเหลือเดินทางกลับประเทศไทยโดยมีกำหนดถึงประเทศไทยในวันที่ 12 สิงหาคม 2562 เวลา 6.30 น. โดยเที่ยวบินการบินไทย TG 518 จากดูไบ ทั้งนี้รัฐบาลได้จัดหน่วยงานไปรับลูกเรือที่สนามบินสุวรรณภูมิ ประกอบด้วย ผู้แทน กระทรวงการต่างประเทศ กระทรวงแรงงาน กองบังคับการปราบปรามการค้ามนุษย์ สำนักงานตำรวจแห่งชาติ กระทรวงการพัฒนาสังคมและความมั่นคงของมนุษย์ และ กองทัพเรือ เพื่ออำนวยความสะดวกและช่วยเหลือในขั้นต่อไปด้านรัฐมนตรีว่าการกระทรวงแรงงานได้แสดงความประสงค์จะไปรับลูกเรือไทยที่สนามบินสุวรรณภูมิด้วยตนเองด้วย